Det kan være mange grunner til at pusen din din halter, og noen er mer alvorlige enn andre.
Har kjæledyret ditt tydelige smerter og beinbruddet er åpenbart, må du kontakte veterinæren med én gang.
Vær forsiktig når du håndterer skaden. Prøv å stabilisere bruddet med for eksempel en liten avis eller en liten planke og bandasjer det forsiktig på plass før du drar til dyrlegen. Ikke stram bandasjen for hardt.
Vær forsiktig når du transporterer kjæledyret til dyrlegen. Har katten din mye smerter, kan du prøve å bruke en solid flat overflate for å bære den bort til bilen. Bruk et teppe eller et håndkle for å dekke hodet om katten din biter eller klorer på grunn av smertene.
Er det ikke behov for akutt hjelp, kan du forsøke å kjenne på beinet. Ta forsiktig på huden og klem på beina, både rundt leddene og på musklene. Bøy og strekk på beinet og undersøk potene, klørne, mellom tærne og tredeputene.
Hvis årsaken er et åpent sår, kan du klippe bort pelsen og gjøre det rent med saltvann og smøre på et bakteriedrepende produkt som for eksempel honningsalve.